ગતવર્ષે અતિવૃષ્‍ટિને લીધે બંધ પડી ગયેલ બોર ફરી કાર્યરત કરવા તેમજ નાની સિંચાઇ યોજના હેઠળના તુટી ગયેલા તળાવોનું તાત્‍કાલિક ધોરણે રીપેરીંગ કામ પૂર્ણ કરવા મંત્રીએ સુચના આપી હતી. તેમણે ચોટીલા તાલુકામાં પશુપાલનનો વ્યવવસાય વધારે વિકસે તે માટે રાજય સરકારની વિવિધ કલ્‍યાણકારી યોજનાઓનો લાભ લોકો સુધી પહોંચે તેવા પ્રયાસો હાથ ધરવા પશુપાલન વિભાગના અધિકારીઓને સુચના આપી હતી. આ પ્રસંગે નાયબ કલેકટર વી.ઝેઙ ચૌહાણ, પાણી પુરવઠા વિભાગના અધિક્ષક ઇજનેર બી.એ.મારૂ, નાયબ પશુપાલન નિયામક ર્ડા. એચ.બી. પટેલ, મામલતદાર, તાલુકા વિકાસ અધિકારી સહિત પદાધિકારી-અધિકારીઓ ઉપસ્થિત રહ્યા હતા.